## Pravilnik o načinu uvoza sirovina i reprodukcijskih materijala radi proizvodnje za izvoz

### NN 68/1991 (13.12.1991.), Pravilnik o načinu uvoza sirovina i reprodukcijskih materijala radi proizvodnje za izvoz

# MINISTARSTVO FINANCIJA

Na osnovi članka 56. stavka 3. Carinskog zakona ("Narodne novine",
broj 53A/91), ministar financije donosi

## PRAVILNIK

### o načinu uvoza sirovina i reprodukcijskih materijala radi proizvodnje za izvoz

Članak 1.

Ovim pravilnikom ureduje se način ostvarivanja prava na odlobađanje
od plaćanja carine na uvoz sirovina, reprodukcijskih i drugih materijala
što se· upotrebljavaju u proizvodnji robe za izvoz te način dokumentacijskog
pračenja i evidentiranja toga uvoza i izvoza te carinskih učinaka ostvarenih
po toj osnovi.

Članak 2.

Odlobađanje od plaćanja carine na uvoz sirovina, reprodukcijskih i drugih
materijala za proizvodnju robe za izvoz ostvaruje se u skladu sa člankom
56. Carinskog zakona ako je vrijednost ostvarenog izvoza najmanje 30% veća
od vrijednosti sirovina, reprodukcijskih i drugih materijala uvezenih za
proizvodnju robe koja će se izvesti te ako se tako uvezena roba u cijelosti
izveze i naplati u konvertibilnoj valuti, a ostvarena devizna sredstva
u propisanom roku unesu u zemlju.

Članak 3.

U uvoznoj carinskoj deklaraciji za robu koja se uvozi uz odlobađanje
od plaćanja carine, u skladu sa člankom 56. Carinskog zakona, carinski
obveznik u zaglavlje carinske deklaracije obvezan je upisati "Čl.
56. CZ - oslobođeno od plaćanja carine".

Članak 4.

Pored isprava i druge dokumentacije koja se podnosi uz uvoznu carinsku
deklaraciju, carinski obveznik koji uvozi robu oslobođenu od plaćanja carine
u skladu sa člankom 56. Carinskog zakona, obvezan je podnijeti i pisanu
izjavu korisnika da će se uvezena roba ucijelosti koristiti za proizvodnju
određene robe, specificirane po Carinskoj tarifi s naznakom ukupne vrijednosti
u valuti u kojoj se naplaćuje izvezena roba te da će njezina ukupna vrijednost
biti najmanje 30% veća od vrijednosti uvezene robe (članak 2.).

Članak 5.

U izvoznu carinsku deklaraciju za robu proizvedenu korištenjem sirovina
reprodukcijskog i drugih materijala uvezenih uz odlobađanje od plaćanja
carine u skladu sa člankom 56. Carinskog zakona. carinski obveznik u zaglavlju
izvozne carinske deklaracije upisuje klauzulu: "ČL 56. CZ - bez prava
na povrat carine i drugih pristojbi".

Članak 6.

Evidenciju o ostvarenom uvozu bez plaćanja carine po članhu 56. Carinskog
zakona vodi Carinska uprava Evidencija iz stavka I. ovog članka obuhvaća:
tvrtku i matični broj korisnika vrijednost uvezene i izvezene robe iskazanu
po statističkom tečaju odgovarajuće valute te visinu nenaplaćene carine
i drugih pristojbi.

Članak 7.

Danom stupanja na snagu ovog pravilnika prestaju važiti:

1) Odluka o kriterijima koji će se primjenjivati pri odobravanju uvoza
roba bez plaćanja carine radi proizvodnje robe za izvoz ("Službeni
list SFRJ", br. 29/89 i "Narodne novine" br. 53A/91),

2) Uputstvo o načinu ostvarivanja prava na uvoz robe po članu 50. Carinskog
zakona ("Službeni list SFRJ", br. 40/89 i "Narodne novine"
br. 53A/91).

Članak 8.

Ovaj pravilnik stupa na snagu osmog dana od dana objave u "Narodnim
novinama".

Klasa: 413-04/91-0l/106

Urbroj: 513-01/91-1

Zagreb, 12. prosinca 1991.

Ministar financija

**mr. Jozo Martinović, v. r.**

Pravilnik, NN 68/1991-1797